





XXV. évfolyam 2. szám - 2024. szeptember 24.

**A Móra Ferenc Közművelődési Egyesület**

**2024. április 2. óta megvalósult tevékenysége**

**Április 3**.

 AFekete János-emlékülés elmaradt.

**Április 4**.

Lezsák Sándor tagunk *Szellemfalu és egyéb jelenések* című könyvét a könyvtárban mutatta be Füzi László.

**Április 6**.

52-en kirándultunk Kalocsára és Hajósra. Szervezője Garai Istvánné és segítői voltak. Köszönjük a szervezést!

**Április 9.**

**Tarjányi Ágostonra, városunk díszpolgárára emlékeztünk** születésének 100. évfordulóján a könyvtár udvarában elhelyezett emléktáblánál. A **megemlékezést Kapus Béláné** tartotta és **Tóth Istvánné elnökhelyettes vezette le.** Koszorúzott: Kállainé Vereb Mária és Mrázné Rádi Mária.

**Április 12.**

**ÉVI RENDES KÖZGYŰLÉS a könyvtárban.** Elfogadtuk beszámolóinkat és 2024. évi terveinket.

**Április 26.**

Hegedűs Imréről, városunk első rendőrkapitányáról, valamint a város és a környező településeken szolgálatot teljesített, elhunyt rendőrökről tartott megemlékezést Tarnóczi László rendőrkapitányság-vezető a Felsőtemetőben. A szervezésben közreműködött Sárdi Tibor tagunk.

**Április 27.**

A **tavaszi virágünnep** keretében meghirdettük a XIV. Virágos Félegyházáért felhívást. Árusítást vállaló tagjaink: Fekete Beatrix, Kállainé Vereb Mária, Kapus Béláné, Kisné Juhász Ilona, Garai Istvánné, Pallagi Ferencné. Szervező: Fekete Beatrix.

**Május 2.**

15-en vettünk részt a Petőfi Emlékház Petőfi-kiállításának megtekintésén.

**Május 6-7-8-9.**

Részt vettünk a helytörténeti vetélkedő városbejáró fordulójában. A feladatokat összeállította, a segítőket szervezte: Fekete Beatrix. A csapatokat a városháza dísztermében várta Fekete Beatrix, Garai Istvánné, Kállainé Vereb Mária, Kapus Béláné, Kőháziné Kovács Mária, dr. Luchmann Zsuzsanna, Mrázné Rádi Mária, Tóth Istvánné.

**Május 9.
A Kiskun Napok története 1934-1996. Előadó: dr. Kőfalviné dr. Ónodi Márta** főlevéltáros, választmányunk tagja volt. Helyszíne a városi könyvtár.

**Május** **12.**

Képviseltük városunkat a kecskeméti Helyi Termék Ünnep – Hungarikum Fesztivál rendezvényen

(Kállainé Vereb Mária, Fekete Beatrix).

**Május 18.**

**Óvodások Móra-rajzpályázatának eredményhirdetésére került sor. Kiállítást rendeztünk nyolc óvoda óvodásainak Móra-rajzaiból** a Szakmaközi Művelődési Házban. A rajzokat Rácz Lászlóné és Rosta Ferenc értékelte. A kiállítást rendezte Fekete Beatrix, Kállainé Vereb Mária, Kapus Béláné és Juhász Szilvia mint házigazda. Az eredményhirdetést Kállainé Vereb Mária vezette, a díjakat Fekete Beatrix és Rácz Lászlóné zsűritag adta át. Közreműködtek a Constantinum Intézmény diákjai.

**Május 23.**

**Polgárosodás Félegyházán a millennium évtizedeiben.** Életmód – életvitel. **Bánkiné dr. Molnár Erzsébet** tagunk előadását hallgathattuk meg a városi könyvtárban.

**Május 24-26.**

Részt vettünk a **II. Kiskun Expo kiállítás**on a Sportcsarnokban. Szervező: Fekete Beatrix. A megvalósításban közreműködő tagok: Beleczné Juhász Mária, Buszlai István, Buszlai Istvánné, Dávid Lászlóné, Fekete Beatrix, Gémes Istvánné, Kállainé Vereb Mária, Kapus Béláné, Kertész Jánosné, Kisné Juhász Ilona, Lőrincz Istvánné, dr. Luchmann Zsuzsanna, Mátyus Imréné, Ördög István, Ördög Istvánné, Pallagi Ferencné, Rácz Lászlóné, Seres Antalné és Seres Judit. Berendezés: Kállainé Vereb Mária és Fekete Beatrix, visszaszállítás: Sári Tibor. Mindenki munkáját köszönjük szépen!

**Május 25.**

**Mórák III. TALÁLKOZÓJA** a városalapítók napja jegyében – homokszobor-avatás.A találkozó szervezői: Kapus Béláné, Kállainé Vereb Mária és Fekete Beatrix. A Móra családtagokat Csányi József polgármester köszöntötte a városházán, s adott át számunkra ajándékcsomagot. Ezt követően a Móra-homokszobrot adta át a Polgármester Úr a nagyközönségnek. A program a Szakmaközi Művelődési Házban folytatódott, ahol a rendezvényt Fekete Beatrix vezette le. A Mórák találkozóinak történetét Kapus Béláné ismertette, s bemutatta a *Portrévázlatok Móra tanárairól* c. könyvet. A program zárásaként busszal végigjártuk a helyi Móra-emlékeket: Deák Ferenc utcai emléktábla, Alsótemető: Móra Márton sírja, Mórák tanárainak sírja, Constantinum Intézmény emléktáblája és az Ótemplom. Vendégünk volt Perpauer Attila, a Kevi Móra István Egyesület elnöke.

**Május 30.**

Lezárult a Virágos Félegyházáért felhívásunk határideje, 32 fő nevezett, a zsűri június 11-én, 13-án és 17-én látogatta meg a kerteket.

**Június 6.**

A városháza tornyába szerveztünk látogatást, 24 érdeklődő vett részt a programon.

**Június 11.**

Bay Mang kínai fordító domborművének ünnepélyes avatására került sor nagyszámú kínai vendég jelenlétében a városi önkormányzat által, **dr. Tarjányi József kezdeményezésére**.

**Július 20.**
Móra-zsúr a Móra-napon. Az író nevét viselő civil szervezetekkel, intézményekkel emlékeztünk Móra Ferenc születésének 145. évfordulójára.

**Félegyháza 120 évvel ezelőtt – élő történelem.** Az időutazássoránhíres éskevésbé ismert jeles személyekkel találkozhattak az érdeklődők. Az esemény megvalósítója Fekete Beatrix. A történelmi alakokat megszemélyesítette: Fekete Beatrix, Fokt Krisztina, Kocsis Imre, Márton Arnold Vilmos, dr. Nagy István, Pallagi Ernő, Pallagi Anna Liza, Pap György, Pap Zsófia és Szabó Ildikó. A lebonyolításban közreműködött dr. Farkas-Csenki Anett, Kállainé Vereb Mária és Kisné Juhász Ilona. E programot követően a Móra Emlékházban Kapus Béláné ötlete nyomán megnyílt **Móra Ferencné cukrászdája**, amelyben Buszlai Istvánné, Kapus Béláné, és Tóth Istvánné süteményeit kóstolhatták meg az érdeklődők. A gyermekeknek Tóth Istvánné szervezésével a Holló Kör tagja, Kovács Edit biztosított gyermekfoglalkozást. A hagyományos felolvasást Kapus Béláné szervezte, felolvastak: Garai Istvánné, Kapus Béláné, Kovács-Csonka Szilvia, Kőháziné Kovács Mária, dr. Luchmann Zsuzsanna. Koszorúztak: Buszlai Istvánné és Kállainé Vereb Mária.

**Július 24.**

75. évében, méltósággal viselt betegség után **elhunyt Nemes Istvánné**, ellenőrző bizottságunk elnöke. Temetésén többen részt vettünk augusztus 2-án a Felsőtemetőben.

**Augusztus 16.**

**Móra kedves virágai.** A Holló Kör tagjainak festményeiből nyílt kiállítás. Közös rendezvény a körrel. A botanikus Móráról **Tóth Istvánné tartott előadást**. A zenei műsort (Balázs Árpád Művészeti Iskola tanára és diákjai) Fekete Beatrix szervezte és férjével hangosította a rendezvényt.

**Szeptember 7.**

**XIV. Virágos verseny eredményhirdetése** a könyvtárban.

**Szeptember 14.**

Részt vettünk a XXV. Libafesztivál keretében – a **Móra-udvar** mesekert programjában. Közreműködő tagjaink: Dávid Lászlóné, Fekete Beatrix, Kállainé Vereb Mária, Kapus Béláné, Kőháziné Kovács Mária, Lőrincz Istvánné, Mrázné Rádi Mária és Seres Judit.

**További programtervek**

**Október 3.**

A ***Portrévázlatok Móra Ferenc és Móra István tanárairól*** című könyvet Kapus Béláné és dr. Luchmann Zsuzsanna mutatja be. Közreműködnek az irodalmi szekció tagjai.

**Október 5.**

**Illusztrációs pályázat Móra-művekhez:** eredményhirdetés és kiállításmegnyitó alsó tagozatosok részére.

**Október 12.**

Autóbuszos **kirándulás** Gyöngyösre és Mátrafüredre. Szervező Garai Istvánné.

**Október** **19.**

Őszi virágvásár.

**Október 25.**

Megemlékezés és koszorúzás **Móra István** Deák Ferenc utcai **emléktáblájánál**, majd az Óbudai temetőben Móra István és Móra László sírjánál. Az óbudai múzeum megtekintése.

**Október 29.**

Séta a Felsőtemetőben Móra tanárainak sírjánál.

**November 8.**

Móra novellamondó verseny városunk középiskolás tanulóinak részvételével a Móra gimnáziumban.

**November 6.**

**Séta** az Alsótemetőben Móra tanárainak sírjánál.

**November 14.**

**A Julesz család története.** Az **előadás anyagát Mayer László** egyesületi tag készíti. Felolvassa és **előadást tart dr. Tarjányi József**.

**December 2.**

200 éve született Boczonádi Szabó József altábornagy, koszorúzás Kossuth utcai mellszobránál.

**December** **31**.

Koszorúzás a Petőfi Sándor Emlékháznál.

**Kézirat gyanánt.**

**Kiadja: a Móra Ferenc Közművelődési Egyesület**

**Kiskunfélegyháza, Szent János tér 9.**

**Összeállította: Fekete Beatrix ügyvezető elnök**

**Lektorálta: Tóth Istvánné elnökhelyettes**

**Felelős kiadó: Kállainé Vereb Mária elnök**

**Készült 100 példányban a NEAO-KP-1-2024/4-000379**

**sz. pályázat támogatásával a Patyi Papírbolt**

**sokszorosítóján**